Baltičke države
<s>Baltičke države (est.</s><s>Balti riigid ili Baltimaad; lat. Baltijas valstis; lit.</s><s>Baltijos valstybės), također poznate kao Baltičke republike, Pribaltik ili samo Baltik, geopolitički je i povijesni pojam kojim se označavaju tri suverene države u sjeveroistočnoj Europi na istočnoj obali Baltičkog mora: Estonija, Latvija i Litva.</s>

<s>Pojam se ne koristi u smislu kulturnog područja, nacionalnog identiteta ili jezika jer stanovnici Litve i Latvije većinom pripadaju baltičkim, a stanovnici Estonije baltofinskim narodima.</s><s>Države ne čine službenu uniju, ali zajedno su uključene u međuvladinu i parlamentarnu suradnju.</s><s>Najvažnije su oblasti suradnje triju zemalja vanjska i sigurnosna politika, obrana, energija i promet.</s>

<s>Sve tri zemlje članice su Organizacije Sjevernoatlantskog saveza (NATO), eurozone, Organizacije za ekonomsku suradnju i razvoj (OECD) i Europske unije.</s><s>Svjetska banka sve je tri države klasificirala kao gospodarstva s visokim prihodima, a održavaju i vrlo visok ljudski razvojni indeks.</s>

<s>Stanovništvo 
Na području baltičkih država živi oko 6 milijuna stanovnika, različitih narodnih skupina.</s>

<s>Najbrojniji su narodi baltičkog i ugro-finskog porijekla.</s><s>Najbrojniji su narodi iz baltičke grupe (66,8 %) a poslije njih slijede narodi ugro-finske grupe (33,2 %).</s><s>U svim baltičkim državama postoji značajan broj slavenskih naroda (najviše Rusa).</s>

<s>Popis država</s>

<s>Historija 
20. stoljeće
 1918. – Baltičke države proglašavaju neovisnost od Ruskog Carstva
 1939. – Pakt Ribbentrop-Molotov; potpadaju pod sovjetsku interesnu sferu, a zatim postaju republike SSSR-a
 1990. – Litva proglašava neovisnost od Sovjetskog Saveza
 1991. – Ostale baltičke države (Estonija i Latvija) napuštaju Sovjetski Savez</s>

<s>21. stoljeće
 2004. – Baltičke države postaju članice Europske unije i Sjevernoatlantskog saveza
 2011. – Estonija postaje članica eurozone
 2014. – Latvija postaje članica eurozone
 2015. – Litva postaje članica eurozone</s>

<s>Vidi još 
 Baltik
 Baltički jezici
 Postsovjetske države</s>

<s>Reference</s>

<s>Vanjske poveznice</s>

<s>Baltic states, članak na Enciklopediji Britannici</s>

<s>Baltičko more
Estonija
Latvija
Litva</s>

